钦定古今图书集成/明伦汇编/氏族典/第156卷 > 《廖用贤尚友录》 > 源延伯
## 钦定古今图书集成/明伦汇编/氏族典/第156卷 > 《廖用贤尚友录》 > 源延伯

按《魏书源贺传》：“贺子怀，怀子子雍。子雍子延伯，初为
司空参军事，时南秦民吴富反叛，诏以河间王琛为
都督，延伯叔父子恭为军司，延伯为统军，随子恭西
讨，战必先锋。子雍在夏州，留延伯城守，付以后事，朝
廷除龙骧将军，行夏州事，封五城县开国子。及随子
雍至都，进爵浮阳伯，为谏议大夫，假冠军将军别将”，
随子雍北讨，与葛荣战殁。赠持节、平北将军、凉州刺
史。子孝孙，袭。齐受禅，爵例降。